kardosdrur/scandi-wiki huggingface dataset:
Getting Better

Getting Better er det tredje og sidste studiealbum fra den danske popgruppe OneTwo. Det blev udgivet i 1993 og er det første album fra gruppen, der har engelsksprogede tekster. Det solgte 40.000 eksemplarer. Gruppen blev opløst i 1994, men der blev efterfølgende udgivet to opsamlingsalbum.

Spor 
 "Getting Better" - 4:44
 "The Wind Whispers You" - 4:45
 "Footsteps" - 4:53
 "The Hearts Permission" - 4:22
 "Dream Along" - 3:10
 "Last Day" - 4:46
 "Dont Follow That Road" - 5:37
 "Sha La La La" - 5:00
 "Love Unseen" - 4:58
 "So Much Closer" - 5:01

Referencer

Eksterne henvisninger 
Getting Better på Discogs
Getting Better på AllMusic

OneTwo-album
Album fra 1993
12 Hits Fra Den Bedste Tid

12 Hits Fra Den Bedste Tid (nogle gange kaldet Best Of) er det første opsamlingsalbum fra den danske popgruppe OneTwo. Det blev udgivet i 1997, hvilket var tre år efter gruppen blev opløst. Albummet indeholder sange fra de tre studiealbums som OneTwo nåede at udgive.

Spor 
 "Billy Boy" - 4:40
 "Midt I En Drøm" - 4:25
 "Den Bedste Tid" - 4:59
 "Hvide Løgne" - 6:05
 "Sket Så Tit" - 4:30
 "Jeg Ka' Gi' Hva' Du Vil Ha'" - 4:13
 "Smukke Anna" - 4:55
 "Hold Fast" - 5:33
 "Getting Better" - 4:44
 "The Wind Whispers You" - 4:45
 "Footsteps" - 4:53
 "Don't Follow That Road" - 5:37

Referencer

Eksterne henvisninger 
12 Hits Fra Den Bedste Tid  på Discogs

OneTwo-album
Opsamlingsalbum fra 1997
Musei Capitolini

Musei Capitolini eller Kapitolmuseerne er en gruppe museer for kunst og arkæologiske genstande i Piazza del Campidoglio som ligger på toppen af Kapitolhøjden, som er den højeste og mest hellige af de syv højder i Rom. Museerne består af tre palazzi, paladshuse som på tre kanter omkranser en central, trapezformet piazza, Kapitolpladsen, en udformning som blev skabt af Michelangelo Buonarroti i 1536 og udført over en periode på mere end 400 år. Museernes historie kan spores til 1471 da pave Pave Sixtus IV donerede en samling af betydningsfulde antikke bronzeskulpturer til folket i Rom og anbragte dem på Kapitolhøjden. Siden da har museernes samlinger vokset til at omfatte et stort antal antikke romerske statuer, inskriptioner, og andre kunstgenstande; en samling af kunst fra middelalderen og renæssancen; og samlinger smykker, mønter, og andre genstande. Museerne er ejet og administreret af Roms kommune.

I centrum af pladsen mellem de tre bygninger står en enestående rytterstatue af kejser Marcus Aurelius. Det er en kopi da originalen står indenfor i Kapitolmuseerne. Mange romerske statuer blev bevisligt ødelagt på ordre af de kristne kirkeautoriteter i middelalderen; denne statue blev bevaret på grund af den fejlagtige tro, at den afbildede kejser Konstantin den Store som med Milano-ediktet i 313 sikrede kristendommens ligestilling med andre religioner i riget, et skridt på vejen mod statsreligion senere i århundredet.

Museet er blandt de ældste i verden, og mange af kunstgenstandene er både unikke og helt centrale værker i verdenskunsten. En af de mest kendte er bronzefiguren af Den capitolinske ulvinde som diede Romulus og Remus.

Eksterne kilder og henvisninger 

 Musei Capitolinis officielle netsted (engelsk)
 Musei Capitolini netsted for forskning  (engelsk, tysk, italiensk)

Museer i Rom
Kunstmuseer i Italien
Greatest (OneTwo-album)

Greatest er et kombineret opsamlings- og videoalbum fra den danske popgruppe OneTwo. Det blev udgivet i 2005. CD'en indeholder sange fra de tre studiealbums som OneTwo nåede at udgive, mens DVD'en indeholder musikvideoer til nogle af gruppens største hits samt optagelse fra liveoptrædener.

Spor 
 "Billy Boy" - 4:46
 "Midt I En Drøm" - 4:28
 "Den Bedste Tid" - 4:57
 "Smukke Anna" - 4:54
 "Sket Så Tit" - 4:28
 "Hvis Du Kom Ud (Nyt Mix)" - 4:06
 "Hvide Løgne" - 5:59
 "Jeg Ka' Gi' Hva' Du Vil Ha'" - 4:13
 "Hold Fast" - 5:28
 "Getting Better" - 4:43
 "Last Day" - 4:46
 "The Wind Whispers You" - 4:44
 "Si'r Farvel" - 4:48
 "Hvornår" - 3:57
 "Det Er Sent Nu" - 4:47
 "Glemt" - 5:31

DVD 
 "Billy Boy"
 "Hvornår"
 "Midt I En Drøm"
 "Smukke Anna"
 "Den Bedste Tid"
 "Jeg Ka’ Gi’ Hva’ Du Vil Ha’"
 "Hold Fast"
 "Hvide Løgne"
 "Getting Better"
 "The Wind Wispers You"
 "Det Er Sent Nu + Sket Så Tit" (Rockshow 1990, Live)
 "Den Bedste Tid + Hvide Løgne" (Grammy Awardshow 1990, Live)
 "Midt I En Drøm" (Skanderborg Festival 2004 - 25 Years Anniversary, Live)

Referencer

Eksterne henvisninger 
Greatest på Discogs

OneTwo-album
Opsamlingsalbum fra 2005
Fredede og Bevaringsværdige Bygninger

Fredede og Bevaringsværdige Bygninger (FBB) er en offentlig database over fredede bygninger i Danmark. 
Det er en af de fire nationale kulturarvsdatabaser under Slots- og Kulturstyrelsen.

Databasen indeholder information om cirka 9.000 fredede bygninger.
Derudover findes information om cirka 4 millioner bygninger stammende fra Bygnings- og Boligregistret og vurdering af cirka 355.000 bygningers bevaringsværdi.

Eksterne henvisninger 
 Fredede og bevaringsværdige bygninger

Referencer 

Dansk kultur
Danmarks informationskataloger
Welcome To Zididada

Welcome To Zididada er det første studiealbum fra den danske popgruppe Zididada. Det blev udgivet den 29. april 1999. Musikmagasinet GAFFA gav albummet tre ud af seks stjerner.

Spor 
 "Please Ya, Lisa" - 3:08
 "Sugartop" - 2:57
 "Rock My Boat" - 3:59
 "Get Over It" - 3:28
 "Freaky" - 2:57
 "Tigerwomah" - 3:15
 "Sitting On The Beach" - 3:31
 "Anything" - 3:45
 "Never Let You Down" - 3:55
 "Find The Thrill" - 2:43
 "I'm Flying" - 4:14
 "Rock My Boat (Beach Mix)" - 3:59
 "Please Ya, Lisa (ETA 10.000 Volt Remix)" - 3:45

Referencer

Eksterne henvisninger 
Welcome To Zididada på AllMusic
Welcome To Zididada på Discogs

Zididada-album
Debutalbum fra 1999
Debutalbum fra Danmark
Gnæus Mallius Maximus

Gnæus Mallius Maximus var en romersk politiker og general. Han var en novus homo ("opkomling") da han blev valgt til consul for den romerske republik i 105 f.Kr. Han trak Gallia Narbonensis som sin provins det år. Han blev besejret af kimbrere i slaget ved Arausio (6. oktober 105 f.Kr.), hvor han mistede begge sine sønner og blev stillet for en rigsret hjemme i Rom, anklaget for at have mistet sin hær. Selvom det er uklart, om han blev dømt ved retssagen og gik i eksil, aquae et ignis interdictio af en rogatio af Saturninus. Dvs. at han senere Cicero blev "nægtet vand og ild". Det var den formulering, der blev anvendt ved landsforvisning.

Fodnoter 

Personer fra Romerriget
Otto, Hertug af Estland og Lolland

Otto Christoffersen (eller prins Otto af Danmark og junker Otto, (død efter 1346) var en dansk prins og næstældste søn af Christoffer 2. og Eufemia af Pommern. Otto var hertug af Estland og Lolland.

Biografi 

Junker Ottos ældre bror Erik blev valgt som faderens medkonge, mens Otto blev udnævnt til hertug af Lolland og hertugdømmet Estland. Han benyttede titlen danskernes junker, hertug af Estland og Lolland med hovedkvarter i Sakskøbing. 

I 1326 blev Christoffer 2. og hans ældste søn Erik afsat og tvunget i landflygtighed
De vendte tilbage tre år senere på betingelse af, at kong Christoffer underskrev en håndfæstning, der fratog ham næsten al magt og overlod styret til den danske adel og greverne af Holsten, der i de næste år pantsatte størstedelen af kongeriget. Otto blev i 1331 taget til fange af grev Gerhard 3. af Holsten, men snart efter løsladt. Efter Christoffer 2.s endelige nederlag til holstenerne i 1331 og hans død i begyndelsen af 1332, stod Otto og hans yngre bror Valdemar tilbage som tronarvinger, da deres storebror Erik var død kort før.

Med støtte fra sin svoger markgreve Ludvig af Brandenburg, søn af kejser Ludvig af Bayern og fra 1324 gift med Ottos søster Margrete, optrådte Otto i 1333 som dansk tronkræver. Eller måske var det mere huset Wittelsbach, som gjorde sig gældende i nordisk politik med junker Otto som galionsfigur. Margretes store medgift på 12.000 mark sølv var aldrig blevet udbetalt, og wittelsbacherne holdt dette krav levende, mens de holstenske grever forvaltede den danske kongemagt som pant. 

Efter kong Christoffers død gik riget helt i opløsning og blev de følgende otte år styret af panthaverne. Otto gjorde undervejs et forsøg på at genvinde riget og lovede kejseren at betale sin søsters medgift, hvis han fik støtte fra ham. Grev Gert lå med en flåde ved Sakskøbing, og Otto søgte at komme til Viborg ting for at hyldes som konge og kunne gøre sit krav på tronen gældende. Altså måtte han op gennem Øresund og over Kattegat til Randers; og det måtte greven forhindre ham i. Holstenerne gik i skjul bag højningerne nord for vejen 1,5 km sydvest for Vansø, l km vest for Porsmosen. De danske ryttere undervurderede den holstenske styrke og indledte et angreb 7. oktober 1334, hvor Otto blev slået og taget til fange af grev Gerhard (slaget ved Taphede nær Viborg).  Otto blev herefter holdt fanget på slottet i Segeberg til 1341.  Han blev først løsladt, da lillebroren Valdemar (Valdemar Atterdag) blev konge i 1340, mod at junker Otto frasagde sig sin ret til tronen.

De næste år opholdt junker Otto sig i Tyskland og Estland. I 1346 indtrådte han i Den Tyske Orden, da Valdemar Atterdag solgte Ottos hertugdømme Estland til ordenen. Hans senere skæbne er ukendt.

Otto er helten i B.S. Ingemanns roman Prins Otto af Danmark og hans Samtid (1835).

Noter

Litteratur 
 

Prinser fra Danmark
Danskere i 1300-tallet
Hertuger fra Danmark
Tronprætendenter
Have A Zididada Day

Have A Zididada Day er det andet studiealbum fra den danske popgruppe Zididada. Det blev udgivet den 30. november 2000. Musikmagasinet GAFFA gav albummet to ud af seks stjerner. Albummet nåede én uge på Hitlistens Album Top-40 som nummer 32. Fra albummet kommer singlen sangen "Zididada Day", der vandt prisen som "Årets Danske Radiohit" ved Danish Music Awards i 2001.

Spor 
 "Zididada Day"
 "You And I (La La La)"
 "Hight"
 "Don't Leave Me"
 "Los Reventados"
 "The Dotted Line"
 "Elvira"
 "Tell Me You Want Me"
 "Magic"
 "Crazy"
 "You Say Jump"

Referencer

Eksterne henvisninger 
Welcome To Zididada på Discogs

Zididada-album
Album fra 2000
Easton (Pennsylvania)

Easton er en by i et county seat i Northampton County, Pennsylvania, USA. Byen har  indbyggere. Easton ligger ved sammenløbet af Delaware River og Lehigh River, omkring 89 km nord for Philadelphia og 110 km vest for New York City.

Kendte fra Easton 
 Lisa Ann - pornoskuespiller
 James McKeen Cattell - psykolog
 Daniel Dae Kim - skuespiller
 Robert B. Meyner - politiker
 Mulgrew Miller - pianist, jazzmusiker
 Randall Munroe - programmør

Referencer

Eksterne henvisninger 

 

Byer i Pennsylvania
Phlake

Phlake er en dansk musikgruppe, der består af Mads Bo Iversen og Jonathan Elkær, som begge kommer fra Albertslund.

Gruppens debutsingle "So Faded" udkom i maj 2015, og i september 2015 blev nummeret "Pregnant" Ugens Uundgåelige på P3 . Nummeret "Angel Zoo" har ligget på tredjepladsen på singlelisten.

Ifølge gruppen laver de musik inden for genren "Rhythm & Balls", som er en kombination af R&B og hiphop.

Phlake udsendte deres debutalbum Slush Hours, den 10. juni 2016. Albummet modtog i september 2016 guld for 10.000 solgte eksemplarer. Slush Hours vandt priserne som Årets danske udgivelse og Årets danske popudgivelse ved Danish Music Awards 2016. Jonathan Elkær, Mads Bo Iversen og Gisli Gislason modtog desuden prisen som Årets danske sangskriver, mens Elkær ligeledes blev Årets danske producer.

Forsanger Mads Bo Iversen går desuden under artist-navnet Wads.png, når han optræder som solo artist. Her har han bl.a. gæstet Benal på singlen "Tænker Lidt På dig"

Diskografi

Album

Singler

Noter 

Popgrupper fra Danmark
Rulle Grabow

Rulle Grabow Westergaard (født 15. november 1971 i Odense) er en dansk kommunikationsrådgiver. Grabow er uddannet magister i nordisk filologi og medievidenskab fra Københavns Universitet.

Hun har optrådt som politisk kommentator i DR's tv-program Jersild Minus Spin, var rådgiver for den tidligere fødevareminister Henrik Høegh (V) og 2005-2008 ansat som ansvarshavende redaktør hos Landbrugsraadet.

Referencer 

Journalister fra Danmark
SM-91

SM-91 (Sporvogn Motorvogn Prosjektår 1991), også kendt som Svensketrikken eller Göteborgtrikken, var en serie på 36 sporvogne, der kørte på Oslos sporveje fra 1991 til 2002. De stammede oprindeligt fra Göteborg, hvor de var ud af en serie på 125 sporvogne med betegnelse M25.

Historie 
Vognene blev bygget i 1958-1962 af Hägglund for Göteborgs Spårvägar, hvor de havde betegnelsen M25. Der blev i alt bygget 125 vogne, den største svenske levering af sporvogne nogensinde. M25 var oprindeligt bygget til venstrekørsel, og i forbindelse med overgangen til højrekørsel i Sverige i 1967 blev der foretaget omfattende ombygninger af de fleste vogne, med undtagelse af 15 vogne til Angeredsbanan hvor der ikke var vendesløjfe. Vognene blev udrangeret i Göteborg fra 1984 til 1994.

I 1991 købte Oslo Sporveier 36 M25-sporvogne for en krone stykket og gav dem betegnelsen SM-91. Baggrunden for købet var vejarbejder ved først Storo og senere ved Sinsen, der ville fjerne eksisterende vendesløjfer. Den daværende vognpark bestod imidlertid af vogne, der kun kunne betjenes fra en ende, og som derfor var afhængige af vendesløjfe. Løsningen var at lade to motorvogne køre bagende mod bagende, men da SM-53 og SM-83 (Høkavognene) kørte med bivogne, var der ikke nok motorvogne til at lade dem køre bagende mod bagende. I stedet købtes SM-91 til denne kørsel. Men da der ikke blev købt vogne til venstrekørsel, var bagerste vogn altid tom, idet dørene på den vendte modsat stoppestederne. Efter ombygningen ved Sinsen var færdig, fortsatte SM-91 i trafik, mens der ventedes på nye sporvogne. Forskellen var bare at der nu kørtes enkeltvis eller to koblet sammen, hvor den bagerste fungerede som bivogn. SM-91 adskilte sig fra de andre sporvogne ved at dørene blev åbnet manuelt, og at der officielt kun kunne gås ind igennem den forreste af de tre døre. Ellers lignede den SM-83, der var kommet på gaden nogle få år før, ganske meget, både i ydelse, udseende og lyd.

16. januar 2001 var en SM-91 involveret i en dødsulykke ved Holberg plass. En kvinde med barnevogn fik foden i klemme i døren på den bagerste af to vogne og blev slæbt efter den med dødelige skader til følge. Oslo Sporveier og vognstyreren, der havde givet besked om problemer med dørene kort tid før, blev idømt hhv. 5 mio. NOK i bøde for uagtsomt manddrab og 30 dages betinget fængsel for brud på færdselsloven. Efter dette kørte vognene solo. De blev gradvist taget ud af drift frem til sommeren 2002, efterhånden som der blev leveret nye sporvogne af typen SL-95.

En af vognene er bevaret som museumsvogn i Oslo. Derudover er der bevaret fem museumsvogne i Sverige, mens en vogn blev solgt til Disney World i Florida i 1992.

Eksterne henvisninger 

Oslos sporveje
Sporvogne
Egilmar 2. af Oldenburg

Egilmar 2. (født før 1108, død efter 1142), også kendt som Elimar, Engilmar og Egelmar, var en tysk greve, der i perioden mellem 1108 og 1142 herskede over et område i Nordtyskland, der udviklede sig til Grevskabet Oldenburg. Han og hans far med samme navn bliver i historiografien betegnet som Egilmarerne. Egilmar er en af stamfædrene til Huset Oldenburg.

Ægteskab og børn 
Egilmar 2. var gift med Eilika af Werl-Rietberg, datter af Grev Henrik af Rietberg og Grevinde Beatrix af Hildrizhausen. I ægteskabet blev der født følgende børn:
 Henrik 1., Greve af Oldenburg-Wildeshausen-Bruchhausen (ca. 1122–1167)
 ∞ Salome von Zuthpen-Geldern
 Christian 1., Greve af Oldenburg, kaldet Christian den Stridbare (ca. 1123 – 1167)
 ∞ Kunigunde von Versfleth
 Beatrix (ca. 1124 – før 1184)
 ∞ 1150 Edelherr Friedrich von Ampfurt
 Eilika (ca. 1126 – 28. februar 1189)
 ∞ Grev Henrik 1. Tecklenburg
 Otto (ca. 1130 – 22. juli 1184), domprovst i Bremen

Noter

Litteratur

Eksterne links 
 Die Oldenburger Grafen  

Huset Oldenburg
Grever af Oldenburg
Tyskere fra middelalderen
Albert Dupuis

Albert Laurent Joseph Dupuis (født 1. marts 1877 i Verviers - død 19. september 1967 i Brussel, Belgien) var en belgisk komponist, violinist, pianist, dirigent og rektor.

Dupuis studerede komposition, violin og klaver på Musikkonservatoriet i Verviers, og tog herefter til Paris, for at forsætte sine studier i komposition hos bl.a. Vincent d´Indy og Charles Bordes på Schola Cantorum.

Han har skrevet 2 symfonier, orkesterværker, kammermusik, operaer, korværker, sange og koncerter for mange instrumenter etc.

Dupuis blev efter sin hjemkomst fra Paris til Belgien, rektor på Musikkonservatoriet i Verviers. Han dirigerede også flere orkestre i Belgien såsom Statsteater Orkestret i Ghent.

Udvalgte værker 

 Symfoni nr. 1 (1904) - for orkester
 Symfoni nr. 2 (1922-1923) - for orkester

Kilde 
 Om Albert Dupuis på musicweb-international.com 

Komponister fra Belgien
Pianister
Violinister
Dirigenter fra Belgien
Adolphe Biarent

Adolphe Biarent (født 16. oktober 1871 i Fresnes-les-Gosselies - død 4. Februar 1916 i Charleroi, Belgien) var en belgisk komponist, lærer, cellist, rektor og dirigent.

Biarent studerede komposition, direktion og cello på Det Kongelige Musikkonservatorium i Brussel og Ghent.

Han har skrevet en symfoni, orkesterværker, kammermusik, solo klaverstykker, sange, og koncert musik etc. Biarent var inspireret af Ludwig van Beethoven, Cesar Franck og Richard Wagner og den italienske musik.

Udvalgte værker 

 Symfoni i Dm - for Orkester
 Poem Heroique - Symfonisk Digtning
 Rapsodie Wallone- for Klaver og Orkester
 Contes d´Orient - Orkester Suite

Kilde 
 Om Adolphe Biarent på musicweb-international.com 

Komponister fra Belgien
Cellister
Dirigenter fra Belgien
Lærere
Stenredskab

Et stenredskab er ethvert redskab, der er lavet helt eller delvist af sten. Selv om der fortsat eksisterer samfund, der er afhængige af sten for at kunne lave redskaber, forbindes de fleste stenredskaber med forhistorisk tid, særligt stenalderkulturerne, som siden er blevet erstattet af andre, mere udviklede kulturer. Arkæologer studerer disse forhistoriske samfunds anvendelse af stenredskaber gennem litisk analyse. Sten er blevet anvendt til at fremstille en række forskellige redskaber op igennem historien, heriblandt pilespidser, spydspidser, økser og kværnhjul. Stenredskaber blev enten fremstillet ved at slå stumper af en stenkerne, eller ved at slibe stenen til en ønsket form - disse ændringer blev ofte foretaget af en stensmed.

De ældste kendte stenværktøjer kommer fra Oldowan-kulturen og er 2,6 millioner år gamle. De er øjensynligt blevet fremstillet af tidligere menneskearter som Australopithecus garhi eller Homo habilis. Derefter gennemgik stenværktøjerne en udvikling igennem flere kulturelle faser, og blev mere raffinerede.

Chimpanser har også lært at anvende simple stenværktøjer, blandt andet til at knække nødder, og kan lære at tilpasse stenværktøjer med en skarp kant.

Fodnoter

Eksterne henvisninger 
 Introduction
 Principles 
 Notes 
 Flaked Stone Tools
 Stone Tool Typology 
 Stone Tools of Texas Indians
 Stone Types
 Interpreting the Function of Stone Tools (bog) 
 Recommended Readings 
 How to recognize prehistoric stone tools 
 Prehistoric and Neolithic Stone Tools and Weapons – World Museum of Man 

Værktøj
Stenalder
Frontend og backend

Frontend og backend er begreber som anvendes indenfor it-industrien til at betegne den aktivitet, der sker af eller tæt på brugeren (brugergrænsefladeorienteret aktivitet – front-end) og selve den grundlæggende aktivitet (ofte på serverniveau – back-end).

Frontend associeres ofte med webbaserede softwaremoduler baseret på HTML, CSS og JavaScript, da disse typer programmering alle afvikles af klienten - oftest brugerens internetbrowser - snarere end af serveren. Udviklerne af disse dele kaldes webudviklere eller webdesignere. Til sammenligning anvendes PHP og databaseprogrammering (såsom MySQL og lignende) på serveren, hvorfor kodning i disse sprog normalt udgør backend.

Informationsteknologi
Engelske vendinger
Hector Rail

Hector Rail er et jernbaneselskab, som siden sin etablering i 2004 har kørt godstrafik i Sverige og i Norge samt gennem Danmark til Ruhr-distriktet i Tyskland. 

Størstedelen af Hector Rails' virksomhed er baseret i Hallsberg syd for Örebro, men selskabet har personale i flere områder, da trafikken strækker sig fra Piteå i det nordlige Sverige til Wanne-Eickel i Tyskland. Siden starten har Hector Rail ekspanderet markant.

Togtyper 
 3 – HR type 141
 11 – HR type 142
 6 – HR type 161
 12 – HR type 241
 2 – HR type 441
 7 – HR type 242
 4 – HR type 841
 3 – HR type 921
 2 – HR type 941
 2 – HR type 942

Eksterne henvisninger 
 Officielt websted

Jernbaneselskaber i Sverige
Etableret i 2004
Williamsburg (Virginia)

Williamsburg er en by på Virginiahalvøen i Hampton Roads, i det sydøstlige Virginia. Byen har  indbyggere. Williamsburg grænser op til James City og York, og er en "uafhængig by" (dvs. hører ikke under et county).

Referencer

Eksterne henvisninger 

 

Byer i Virginia
Jeannette Rankin

Jeannette Pickering Rankin (født 11. juni 1880 i Missoula County i Montana, død 18. maj 1973 i Carmel i Californien) var en amerikansk republikansk politiker og medlem af repræsentanternes hus i USA. Hun blev valgt i Montana 1916 og sad fra 1917 til 1919 og valgtes ind igen 1940 og sad fra 1941 til 1943. Hun var det første kvindelige kongresmedlem i USA.

Rankin var pacifist og arbejdede for kvindelig stemmeret. Hun var et af 50 kongresmedlemmer som stemte imod, at USA skulle deltage i 1. verdenskrig. Rankin var tillige det eneste medlem, som stemte imod at erklære krig mod Japan efter angrebet på Pearl Harbor i 1941.

Eksterne henvisninger 

 "Representative Jeannette Rankin of Montana". History, Art & Archives. 
 "RANKIN, Jeannette, (1880 - 1973)". Biographical Directory of the United States Congress. 

Politikere fra USA
Medlemmer af Repræsentanternes Hus i USA
Personer fra Missoula County
Kvindernes æresgalleri i USA